Nafarroako Parlamentuko Mahaiak, 2020ko ekainaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramírez Erro jaunak aurkezturiko galdera, Nafarroako Gobernuak AP-15eko ibilgailuen zirkulazioa diruz laguntzearen kostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko ekainaren 1ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

AP-15eko ibilgailuen zirkulaziotik Nafarroako Gobernuak diruz laguntzen duen kostuari dagokionez, honako hau jakin nahi dut:

–COVID-19aren krisia dela-eta martxoan, apirilean eta maiatzean AP-15ean ibilgailuen zirkulazioa jaitsi izanak diru-kutxa publikoari begira ekarriko duen “aurrezkiaren” zenbatespena.

Iruñean, 2020ko maiatzaren 26an

Foru parlamentaria: Maiorga Ramírez Erro